CELEX: 62011TN0655
Language: el
Date: 2011-12-22 00:00:00
Title: Υπόθεση T-655/11: Προσφυγή της FSL και λοιπoί κατά της Επιτροπής που ασκήθηκε στις 22 Δεκεμβρίου 2011

25.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 58/13
            
         Προσφυγή της FSL και λοιπoί κατά της Επιτροπής που ασκήθηκε στις 22 Δεκεμβρίου 2011
   (Υπόθεση T-655/11)
   2012/C 58/25
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: FSL Holdings (Αμβέρσα, Βέλγιο), Firma Léon Van Parys (Αμβέρσα, Βέλγιο) και Pacific Fruit Company Italy SpA (Ρώμη, Ιταλία) (εκπρόσωποι: P. Vlaemminck και C. Verdonck, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει τα άρθρα 1 και 2 της από 12 Οκτωβρίου 2011 αποφάσεως της Επιτροπής στην υπόθεση COMP/39.482 — Εξωτικά φρούτα — Μπανάνες·
            
         
               —
            
            
               επικουρικώς, να ακυρώσει το άρθρο 2 της προσβαλλομένης αποφάσεως καθόσον επιβάλλεται στις προσφεύγουσες πρόστιμο 8 919 000 ευρώ και να μειώσει το πρόστιμο βάσει των επιχειρημάτων που προέβαλαν με την ενώπιον του Γενικού Δικαστηρίου προσφυγή τους οι προσφεύγουσες.
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν τέσσερις λόγους.
   
               1)
            
            
               Πρώτος λόγος, αντλούμενος από παράβαση ουσιώδους δικονομικού τύπου και προσβολή των δικαιωμάτων άμυνας, καθόσον:
               
                           —
                        
                        
                           χρησιμοποιήθηκαν έγγραφα τα οποία συνελέγησαν μόνον για σκοπούς εθνικού φορολογικού ελέγχου·
                        
                     
                           —
                        
                        
                           χρησιμοποιήθηκαν έγγραφα από άλλους φακέλους υποθέσεων· και
                        
                     
                           —
                        
                        
                           η απαλλαγή στην οποία προσέβλεπαν οι προσφεύγουσες δεν τους χορηγήθηκε παρανόμως.
                        
                     
         
               2)
            
            
               Δεύτερος λόγος, αντλούμενος από κατάχρηση εξουσίας της καθής.
            
         
               3)
            
            
               Τρίτος λόγος, αντλούμενος από εσφαλμένη εκτίμηση των αποδεικτικών στοιχείων, καθώς και μη προσήκουσα απόδειξη για τη στοιχειοθέτηση της παραβάσεως.
            
         
               4)
            
            
               Τέταρτος λόγος, αντλούμενος από παράβαση του άρθρου 23, παράγραφος 3, του κανονισμού (ΕΚ) 1/2003 (1) του Συμβουλίου και των κατευθυντηρίων γραμμών του 2006 (2), λόγω πρόδηλης πλάνης εκτιμήσεως περί της σοβαρότητας και της διάρκειας της παραβάσεως, καθώς και των ελαφρυντικών περιστάσεων, και προσβολής της αρχής της απαγορεύσεως των διακρίσεων κατά τον υπολογισμό του προστίμου.
            
         
      (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ L 1 της 4.1.2003)
   
      (2)  Κατευθυντήριες γραμμές για τη μέθοδο υπολογισμού των προστίμων που επιβάλλονται κατ' εφαρμογή του άρθρου 23, παράγραφος 2, σημείο α', του κανονισμού (ΕΚ) 1/2003 (Ε C 210, σ. 2)